公安村

公安村係中國村名，可以係：
廣西賀州鐘山嘅村，請睇《公安鎮》
得名自公安街。民國二十三年，大橋鄉公所搬來呢處，起咗學校、店舖，以「公衆共同安居樂業」嘅意思起名做公安街，「街」喺當地話意思係墟，1957年後呢度由墟變成鎮。
1949年10月前設公安鄉，當年11月屬英家區，1950年劃畀大橋區，1952年9月設公安小鄉，1958年8月屬上游公社，1960年4月改屬公安公社，1962年10月重設公安鄉，1968年4月改成大隊，1984年10月改成村委會，1987年9月改成村公所，1995年10月恢復做村委。
吉林省吉林市蛟河嘅村，請睇《拉法街道》
清宣統元年開始有散戶墾荒，因爲村東邊有六樖榆樹，而得名六棵榆樹，1936年開村。後來1947年以「大家搞好治安，平平安安」嘅意思改名做公安。呢條村有朝鮮族人，1956年時有部分朝鮮人搬出，喺附近另開一條村，又因爲新村細過原先條村，而起名做小公安，中國朝鮮文嘅寫法係。
滿洲國時屬新站保，1945年屬拉法區，1954年撤區，屬新民鄉，1959年屬拉法公社嘅北大管理區，1970年分出做公安大隊，1983年改成村委會。
湖南岳陽平江嘅村，請睇《木金鄉》
呢度有間城隍廟，叫公冶廟，中共建制後，公冶廟同安全片合併做公安鄉，「公安」係「公冶廟」同「安全片」嘅合名，同時「安」有「安定」意思。2016年6月，上湖村併入公安村。

中國國家地名信息庫